### Beslutning

Godkendt.

### Sagsfremstilling

## Resume og sagens baggrund

[adresse] består af 10 almene ældreboliger, som tilhører Kalundborg Kommune. Der blev i 2020 konstateret råd og svamp i fundamentet og i gulvkonstruktionen i 3 af boligerne, hvilket indebærer nødvendig renovering, eller nyopførelse af de 3 boliger. I januar 2021 bevilgede Kommunalbestyrelsen midlertidigt 3,7 mio. kr. inklusive moms til arbejdet. Byggeskadefonden har i mellemtiden besluttet at dække skaden. Anlægsudgiften skal således finansieres dels af Byggeskadefonden og dels af Kalundborg Kommune, jf. fordelingsnøglen for ejendommen.

Undervejs i Byggeskadefondens undersøgelser af bygningen er der fundet yderligere skader. Der er derfor nu fremlagt to muligheder for det videre forløb. Den ene er en renovering og den anden er nedrivning og nyopførelse af de tre boliger.

Der fremlægges derfor budgetoplæg for begge muligheder, og administrationen foreslår, at det besluttes at gå videre med en nedrivning og nyopførelse.

## Indstillinger

Direktøren indstiller,

1. at der arbejdes videre med en nyopførelse af de tre ældreboliger.
2. at der gives en supplerende anlægsbevilling på 1,84 mio. kr. finansieret af kassen til [adresse] andel af en nyopførelse af de tre ældreboliger.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

[adresse] består af 10 almene ældreboliger, som tilhører Kalundborg Kommune. Bygningen er opdelt i en boligdel og servicearealer. Der er dertil en fordelingsnøgle mellem de to ejerandele.

Der blev i 2020 konstateret råd og svamp i fundamentet og i gulvkonstruktionen i 3 af boligerne, hvilket indebærer nødvendig renovering, eller nyopførelse af de 3 boliger. I januar 2021 bevilgede Kommunalbestyrelsen midlertidigt 3,7 mio. kr. inklusive moms til arbejdet.

Administrationen vurderer fortsat, at der er et behov for de 3 ældreboliger i tilknytning til [adresse].

Anlægsudgiften skal således finansieres, jf. fordelingsnøglen for ejendommen.

Administrationen har efter konstateringen af skaden anmeldt den til Byggeskadefonden fordi byggeriet er opført sammen med Landbyggefonden. Byggeskadefonden har accepteret skaden og har fremsendt anerkendelse af, at de kan dække skaden.

Undervejs i Byggeskadefondens undersøgelser af bygningen er der af flere omgange fundet yderligere skader.

Byggeskadefonden har tilknyttet en uvildig rådgiver, der har undersøgt og vurderet omfanget af skaden.

Skadens omfang har vist sig at være så omfattende, at byggeskadefonden har tilkendegivet, at Kalundborg Kommune kan vælge mellem renovering af bygningen eller vælge at rive bygningsafsnittet helt ned for at bygge et nyt tilsvarende bygningsafsnit.

Der er derfor nu fremlagt to muligheder for det videre forløb. Den ene er en renovering og den anden er nedrivning og nyopførelse af de tre boliger.

Undersøgelserne af bygningen har vist, at byggeriet er behæftet med en række fejl, der er opstået undervejs i byggeriet. Det bemærkes, at der ved en renovering kan opdages yderligere fejl. Det fremlagte overslagsbudget kan derfor ændre sig, hvis der arbejdes videre med en renovering. Hvis der opføres nyt, kendes opgavens omfang og budget på forhånd.

Kalundborgs Kommunes egenbetaling ved nyopførelse vil ligge på i alt cirka 5,054 mio. kr. inklusive moms. Forskellen mellem en investering i renovering og en investering i nyopførelse vil for kommunen ligge på cirka 600.000 kr. inklusive moms. Se yderligere omkring økonomien i Bilag 1.

Der fremlægges derfor et budgetoplæg for begge muligheder, og administrationen anbefaler, at det besluttes at gå videre med en nedrivning og nyopførelse, da merudgiften opvejes af alle fordele ved en nyopførelse i forhold til fremtidige vedligeholdsudgifter.

Det videre forløb

Hvis det besluttes at igangsætte renovering eller nyopførelse, vil Byggeskadefondens rådgiver indlede udbud af opgaven umiddelbart efter Kommunalbestyrelsens beslutning.

## Økonomiske konsekvenser

Anlægsbevilling på 1,84 mio.kr. som finansieres af kassen.

[adresse] bemærkninger er indarbejdet i sagen.

### Sagens forløb

05-01-2023 Teknik- og Miljøudvalget
Anbefales.
18-01-2023 Økonomiudvalget
Anbefales.